יחס אצבעות

יחס אצבעות (2D:4D) הוא היחס בין אורך האצבע השנייה (המורה) לבין אורך האצבע הרביעית (הקמיצה), והוא נמדד בדרך כלל ממקום החיבור של האצבע לכף היד עד לקצה האצבע. קיימת טענה כי היחס מושפע מהחשיפה לאנדרוגנים, כגון טסטוסטרון, בעת ההתפתחות ברחם, כך שניתן להשתמש ביחס זה כאומדן גס לחשיפה לאנדרוגנים תוך רחמיים. יחס 2D:4D נמוך מורה על חשיפה גבוהה יותר לאנדרוגנים. 2D:4D מחושב על ידי מדידת אורך האצבע המורה והקמיצה ביד ימין וחלוקתם זה בזה. אם האצבע המורה היא הארוכה מבין השתיים היחס יוצא גדול מאחד ואם הקמיצה ארוכה יותר היחס יוצא קטן מאחד.

יחס 2D:4D הוא צורה של דו-צורתיות זוויגית באדם: אצל גברים האצבע המורה בדרך כלל קצרה מן הקמיצה, ואצל נשים היא בדרך כלל שווה לה או ארוכה ממנה. מגוון מחקרים הדגימו קשר בין יחס 2D:4D לבין תכונות פיזיות והתנהגויות מסוימות.

קישורים חיצוניים

גיל גרינגרוז, היחס בין האצבע המורה לקמיצה כמנבא של הצלחה ספורטיבית, הומו סאפיינס, 22 באוקטובר 2011
אורך האצבעות שלכם מסגיר מה אתם מעדיפים לאכול - המבורגר או סלט, באתר וואלה! NEWS, 7 בפברואר 2021
רועי פרבשטיין, מה אומר אורך האצבעות שלכם על האישיות שלכם?, באתר "פטריה", 9 בספטמבר 2021

גפיים עליונות
הורמונים
יחסים ביולוגיים